b'\n_START_ARTICLE_\nBSD-litsents\n_START_PARAGRAPH_\nBSD-litsents on tarkvaralitsents, mida algselt kasutati operatsioonis\xc3\xbcsteemi BSD kaitsmiseks. _NEWLINE_BSD-litsentsideks kutsutakse ka modifitseeritud ja lihtsustatud variante algsest litsentsist._NEWLINE_BSD seab v\xc3\xa4he piiranguid tarkvara ja selle l\xc3\xa4htekoodi kasutamisele. BSD all olevat l\xc3\xa4htekoodi kasutades v\xc3\xb5i muutes ei ole kohustust seda vabalt levitada. Samuti v\xc3\xb5ib muudetud tarkvarale rakendada teistuguse litsentsi ning kasutada seda kommertstoodetes ning suletud l\xc3\xa4htekoodiga tarkvaras tingimusel, et j\xc3\xa4\xc3\xa4b alles tekst originaalautori autori\xc3\xb5iguse kohta ning tekst vastutuse ja garantii puudumise kohta. See on erinev GNU GPL-ist, mis ei luba kasutamist firmaomases tarkvaras.\n_START_SECTION_\n4-osaline litsents (algne)\n_START_PARAGRAPH_\nAlgne litsents sisaldas tingimust, et tarkvara reklaamtekstides peab sisalduma allikale viitav lause: "This product includes software developed by the <organization>." See tekitas olukorra, kus erinevate organisatsioonide poolt loodud tarkvara kombineerimisel \xc3\xbches tarkvaratootes pidi iga organisatsiooni kohta v\xc3\xa4lja kirjutama eraldi litsentsi.\n_START_SECTION_\n3-osaline litsents (uus ehk modifitseeritud)\n_START_PARAGRAPH_\n22. juulil 1999 v\xc3\xb5eti litsentsist v\xc3\xa4lja reklaamtekstide kohta k\xc3\xa4iv lause. Uus litsents sai \xc3\xbchilduvaks GPL-iga. OSI kinnitas selle vaba tarkvara litsentsiks.\n_START_SECTION_\n2-osaline litsents (lihtsustatud v\xc3\xb5i FreeBSD litsents)\n_START_PARAGRAPH_\nKaheosaline BSD litsents erineb kolmeosalisest selle poolest, et puudub tingimus, mille kohaselt ei tohi tuletatud toodete reklaamimisel kasutada algsete autorite nimesid ilma loata. Samuti lisati lause, mis selgitab, et toote autori vaated ei pruugi kokku langeda FreeBSD projekti omadega. Teised projektid, n\xc3\xa4iteks NetBSD, kasutavad samasugust litsentsi, kuid ilma viimase lauseta.'